Peningastovnsábyrgd er ikki ein gjaldsháttur, men ein trygd. Trygdin gevur ábyrgdarmóttakaranum trygd fyri at fáa eina ávísa upphædd útgoldnað frá ábyrgdarpeningastovninum, tá treytirnar fyri ábyrgdini eru uppfyltar. Ein ábyrgd verður stillað yvirfyri einum veitara fyri at tryggja, at peningurin verður goldin, tá treytirnar í ábyrgdini eru uppfyltar. Ábyrgdir kunnu stillast í sambandi við veitarakreditt, keyp av vørum, í sambandi við bygging, og tá arrest verður gjørd. Eik bjóðar fleiri sløg av ábyrgdum, m. a.: Gjaldsábyrgd Tollábyrgd Arbeiðsábyrgd Arrestábyrgd Fyrimunir Ein peningastovnsábyrgd er eitt sera hent arbeiðsamboð, tá talan er um innflutning ella útflutning av vørum og tænastum. Tað eru fleiri sløg av ábyrgdum. Gjaldsábyrgd sum er seljarans trygd fyri, at gjaldstreytir verða hildnar. Til dømis verður gjaldsábyrgd stillað í staðin fyri at gjalda depositum, ella sum trygd fyri gjald av latnari vøru ella líknandi. Tollábyrgd sum er ein gjaldsábyrgd til TAKS í sambandi við, at fyritøkur fáa tollkreditt. Arrestábyrgd, sum er ein ábyrgd mótvegis Føroya Fútarætti, í sambandi við at arrest verður gjørd í einum aktivi. Hetta tryggjar, at aktiv ikki verður selt ella á annan hátt avhendað. Arrest ábyrgd er eitt fyribils rættarstig, sum tryggjar, at hann, sum biðjur um arrestina, fær eftirfylgjandi møguleika at gera útlegg í aktivinum. Grundarlagið er eitt peningaligt krav, so sum ógoldnar rokningar, hýra osv. Hetta eru krøv, sum ikki uttan dóm kunnu geva rætt til at lýsa útlegg í aktivunum. Treytir og kostnaðir Útgjaldstreytirnar, t. v. s., nær Eik bindur seg til at gjalda út, kunnu verða: Treytað ábyrgd, sum merkir, at Eik bert skal gjalda út við váttan frá tí, ið hevur stillað ábyrgdina, ella at hann, sum ábyrgdin er stillað til, vísir fram dómsavgerð. Eftir áheitan, sum merkir, at Eik skal gjalda sambært ábyrgdini, tá tann, sum ábyrgdin er stillað til, krevur tað. Kostnaður er alt eftir, hvør trygdin er. Rindast skal avgreiðslugjald og leypandi ábyrgdarprovisjón. Ábyrgdarprovisjónin verður goldin hvønn ársfjórðing. Bílegg Ynskir tú at stovna hesa tryggingina? Set teg í samband við okkum, og vit vegleiða tær.